Toshkent farmatsevtika instituti, Toshkent shahridagi Turin politexnika universiteti va Toshkent shahridagi Adju universitetiga yangi rektorlar tayinlandi. Foto: Toshkent farmatsevtika instituti Hukumatning 3 iyuldagi qarori bilan G‘ayrat Ozodovich Murodov Toshkent shahridagi Adju universitetining rektori etib tayinlandi. Shuningdek, Kamol Saidakbarovich Rizayev Toshkent farmatsevtika institutining rektori lavozimida ish boshladi. Bundan tashqari, Jamshid Shuhratullayevich Inoyatxo‘jayev Toshkent shahridagi Turin politexnika universiteti rektori vazifasini bajaruvchi etib tayinlandi.